**Youth Pictures of Florence Henderson** er et norsk post-rock-band. Det ble startet opp av journalistikkstudenter i Bodø høsten 2003, og har gitt ut to album og en ep. Bandnavnet er hentet fra tv-serien *The Brady Bunch*, der en av skuespillerne heter «Florence Henderson». Medlemmene i bandet driver også det norske uavhengige plateselskapet og bookingbyrået How is Annie Records.

Debutalbumet *Unnoticeable in a Tiny Town, Invisible in the City* fra 2005 fikk overveldende positive kritikker. Panorama ga albumet 6 av 6 og skrev at «gruppen vekker til livs hele spektret av følelser og leverer postrock i den aller ypperste verdensklasse.» Puls beskrev albumet som «...et av årets aller vakreste musikkeventyr her til lands. Postrock og popmagi i en blanding slik svært, svært få gjør det.» Plata fikk også internasjonal oppmerksomhet, og ble kåret til årets 36. beste utgivelse av nettstedet The Silent Ballet

Albumet har i senere tid fått klassikerstatus, og ble i 2018 slik omtalt av radioprogrammet Bra Trommis: «Norges viktigste album hva gjelder sjangeren postrock er debutalbumet fra 2005 til Youth Pictures of Florence Henderson».

I 2010 ga bandet ut sitt andre album, et selvtitulert dobbeltalbum gitt i en 32-siders bok med illustrasjoner av Hanne Grieg Hermansen og Hans Hansen. Også dette albumet fikk særdeles god mottakelse. «Spektakulært fra norsk undergrunn» skrev Dagsavisen og trillet terningkast 5, det samme gjorde Adresseavisen som skrev «Har du som YPOFH en hang til melankoli, lyden av rock i store rom, lydtepper med mange halvgjennomsiktige lag, og kontrasten nært/fjernt, så har du noe å se fram til» 

Dobbeltalbumet ble distribuert i USA av Robotic Empire.

Etter en utsolgt releasekonsert på Parkteatret, ble bandet booket til å spille på Sjøsiden på Øyafestivalen i 2010. Året etter reiste bandet på omfattende Europa- og USA-turneer, og ble invitert til å spille på SXSW i Austin, Texas.

I 2012 ga bandet ut EP'n Small Changes We Hardly Notice, på det norske plateselskapet Siste Sukk, og det amerikanske toneangivende labelet Count Your Lucky Stars. Rockfreaks ga albumet 8 av 10, og skrev «Having attracted the attention of Count Your Lucky Stars and the scene in America, it seems like Youth Pictures of Florence Henderson are set to make a name for themselves outside of their native Norway. It's deserved, too, as few bands can claim to be as consistently excellent as Youth Pictures of Florence Henderson».

Bandet har de senere år trappet ned virksomheten og spiller i snitt en eksklusiv konsert i året. De har stått bak den nå nedlagte Sandermosen emofestival og opptrådte sist på Stokkøyafestivalen i 2018.

Sangen «We may be remembered by what we did when we sat down» ble brukt av HBO i programmet de sendte før boksekampen mellom Kelly Pavlik og Bernard Hopkins i 2008.

Diskografi
----------

* *Unnoticeable in a Tiny Town, Invisible in the City* (21. mai 2005 på How is Annie Records/Dead Letter Records)
* *Youth Pictures of Florence Henderson* (01. mars 2010 på How is Annie Records/Friend of Mine Records)
* *Small Changes We Hardly Notice* (2012 på Count Your Lucky Stars/Siste Sukk)

Referanser
----------

1. ↑  En flodbølge av følelser - anmeldelse hos Panorama publisert 7. juni 2005. Skrevet av Christer Alexander Hansen.
2. ↑  Puls/Trond Anders Fossum. «Anmeldelse i musikkavisen Puls 9. mai 2015». *www.puls.no*. Besøkt 1. august 2018.
3. ↑  «The Silent Ballet | The Top 50 Instrumental Releases of 2005». *www.thesilentballet.com*. Besøkt 1. august 2018.
4. ↑  «Ukas Klassiker: Youth Pictures Of Florence Henderson». *Mixcloud* **(engelsk)**. Besøkt 1. august 2018.
5. ↑  «Inderlig, super». *adressa.no*. 2. mars 2010. Arkivert fra originalen 1. august 2018. Besøkt 1. august 2018.  `|fornavn1=` mangler `|etternavn1=` i Authors list (hjelp)
6. ↑  LINDBÆK, ANDREAS. «Øya-programmet komplett». *Nettavisen* **(norsk)**. Besøkt 1. august 2018.
7. ↑  ENLID, VEGARD (11. januar 2011). «Helt Texas». *adressa.no*. Arkivert fra originalen 1. august 2018. Besøkt 1. august 2018.
8. ↑  «Count Your Lucky Stars Records». *Count Your Lucky Stars Records* **(engelsk)**. Besøkt 1. august 2018.
9. ↑  «Youth Pictures of Florence Henderson - Small Changes We Hardly Notice EP - Album Review - Rockfreaks.net». Besøkt 1. august 2018.
10. ↑  «Sandermosen Emofestival med fokus på mishandlingen av emo-sjangeren». *Deichmans musikkblogg*. 6. juni 2016. Besøkt 1. august 2018.
11. ↑  «Youth Pictures of Florence Henderson». *Stokkøya Festival* **(engelsk)**. Arkivert fra originalen 1. august 2018. Besøkt 1. august 2018.
12. ↑  YPOFH ink knockout HBO-deal[*død lenke*] - nyhetsartikkel på bandets nettside.

Eksterne lenker
---------------

* Youth Pictures of Florence Henderson på MySpace
* Nettside hos How is Annie Records

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** MusicBrainz **·** Discogs **·** AllMusic
 |